## Barrachina assenyala que des de la Generalitat “destinem 99 milions d’euros per a garantir recursos hídrics per a l’agricultura de la Comunitat Valenciana”

*** El conseller d’Agricultura destaca que la inversió, que s’ha incrementat en un 60 %, està enfocada en la modernització dels regadius i a assegurar el proveïment d’aigua, “dos pilars fonamentals de la política hídrica d’este Consell”
* Incidix en què “el Govern d'Espanya ha de fer un esforç i posar en marxa les actuacions pendents com en l'embassament de San Diego, Racó de Lleó i mont Orgègia, així com Torrevieja-Orihuela Costa”**

El conseller d’Agricultura, Aigua, Ramaderia i Pesca, Miguel Barrachina, ha anunciat que “destinem 99 milions d’euros per a garantir els recursos hídrics necessaris que requerix l’agricultura de la Comunitat Valenciana per a continuar sent competitiva”.

Barrachina ha explicat que “els eixos principals de les inversions seran la modernització de regadius, als quals es destinarà més de 38 milions, tant en inversions directes com en ajudes per a les comunitats de regants. Esta inversió demostra l’aposta decidida del Consell per a aprofitar fins a l’última gota de l’aigua de la qual disposem”.

“Continuarem reclamant allò que per justícia ens pertany per a garantir la competitivitat de la nostra agricultura. No volem més que ningú, però tampoc menys. És una injustícia que ens retallen l’aigua només per interessos polítics, cap tècnic”.

El conseller d’Agricultura ha reclamat que el Govern d’Espanya “ha de fer un esforç i posar en marxa les actuacions pendents que té en l’embassament de San Diego i la reutilització en les obres de Racó de Lleó i el mont Orgègia, així com de la Torrevieja-Orihuela Costa”.

“D’altra banda, destinarem este any més de 18 milions d’euros per al posttransvasament Xúquer-Vinalopó per a garantir que l’aigua puga arribar als regants, així com més d’un milió per a canalitzacions, o les actuacions tant de la modernització de la séquia Reial del Xúquer com totes aquelles que s’estan duent a terme per a reparar els danys que va ocasionar la DANA en el Baix Segura”.

**Ajudes DANA**

Finalment, el conseller ha remarcat els 32 milions en obres d’emergència per a fer front als greus problemes derivats de les riuades del passat mes d’octubre.

En este sentit, ha destacat els més de 7 milions d’euros que es destinaran a les millores en l’embassament de Buseo, els 9,5 milions que es pagaran a les comunitats i entitats de reg per a fer front a les reparacions de les infraestructures de reg, i els 14,6 milions per a la reparació de canalitzacions urbanes en les zones afectades.

Fecha: 30/03/2025